ສຫລ ຈະສົ່ງອອກຊີເຈນ ແລະເຄື່ອງອື່ນໆ ໄປຊ່ວຍອິນເດຍ ຮັບມືກັບການລະບາດ ຂອງ ໂຄວິດ-19
ເຈົ້າໜ້າທີ່ຂັ້ນສູງໃນລັດຖະບານກ່າວວ່າ "ທີມປະຈັນບານ" ຂອງຜູ້ຊ່ຽວຊານດ້ານສາທາລະນະສຸກຂອງສະຫະລັດ ຈະຖືກສົ່ງໄປປະເທດອິນເດຍ.
ສະຫະລັດໃຫ້ຄຳໝັ້ນສັນຍາວ່າ ຈະສົ່ງອອກຊີເຈນໄປໃຫ້ອິນເດຍ ໄວເທົ່າທີ່ຈະໄວໄດ້ແລະຢາວັກຊີນຈຳນວນຫຼາຍສິບລ້ານໂດສໄປຕ່າງປະເທດເປັນໄລຍະໄປ, ເພື່ອຮັບມືກັບການແຜ່ລະບາດຂອງໄວຣັສໂຄໂຣນາທີ່ກໍາລັງມີຢູ່ນີ້ ແລະຄວາມກົດດັນຢ່າງແຮງຕໍ່ອາເມຣິກາ ໃນການໃຫ້ຄວາມຊ່ວຍເຫຼືອຢ່າງຫລວງຫລາຍ ໂຄສົກປະຈໍາທຳນຽບຂາວ, ທ່ານນາງ ເຈນ ຊາກີ (Jen Psaki) ກ່າວຕໍ່ນັກຂ່າວວ່າໃນວັນຈັນວານນີ້ວ່າ “ພວກເຮົາຕ້ອງການເຮັດວຽກເປັນຄູ່ພາຄີກັບອິນເດຍ ” "ພວກເຮົາມີຄວາມມຸ້ງໝັ້ນທີ່ຈະໃຫ້ການຊ່ວຍເຫຼືອທີ່ເຂົາເຈົ້າຕ້ອງການ, ບໍ່ວ່າຈະເປັນອອກຊີເຈນ, ເຄື່ອງປ້ອງກັນສ່ວນຕົວ ຫລື PPE, ເຄື່ອງປິ່ນປົວ, ເຄື່ອງກວດ ຫຼືວັດຖຸດິບສຳລັບຜະລິດຢາວັກຊີນ " ເຈົ້າໜ້າທີ່ຂັ້ນສູງໃນລັດຖະບານກ່າວວ່າ "ທີມປະຈັນບານ" ຂອງຜູ້ຊ່ຽວຊານດ້ານສາທາລະນະສຸກຂອງສະຫະລັດ ຈະຖືກສົ່ງໄປປະເທດອິນເດຍ ມີຢາວັກຊີນອາສຕຣາເຊເນກາ (AstraZeneca) ຫລາຍເຖິງ 60 ລ້ານໂດສ ແຕ່ຍັງບໍ່ທັນໄດ້ຮັບການອະນຸມັດຈາກອົງການອາຫານແລະຢາສະຫະລັດ ແມ່ນສາມາດສົ່ງໄປປະເທດອື່ນເປັນແຕ່ລະໄລຍະໄດ້ ເມື່ອມັນໄດ້ຮັບການກວດຜ່ານຄວາມປອດໄພຂອງລັດຖະບານກາງ, ອີງຕາມທຳນຽບຂາວ "ດຽວນີ້, ພວກເຮົາບໍ່ມີຢາອາສຕຣາເຊເນກາ (Astra Zeneca) ຢູ່ຈັກໜ້ອຍເລີຍ,” ນັ້ນຄືຄໍາເວົ້າຂອງທ່ານນາງຊາກີ (Psaki) ທີ່ໄດ້ອະທິບາຍວ່າການປ່ອຍວັກຊີນໄປໃຫ້ປະເທດອື່ນ ແມ່ນຍັງຈະໃຊ້ເວລາຫຼາຍອາທິດ ແລະໃນເບື້ອງຕົ້ນຈະມີຢາທັງໝົດ 10 ລ້ານໂດສ ທ່ານນາງກ່າວຕໍ່ໄປວ່າ "ພວກເຮົາຈະພິຈາລະນາຫຼາຍໆທາງເລືອກ ຈາກບັນດາປະເທດຄູ່ຮ່ວມພາຄີຂອງພວກເຮົາ, ແລະແນ່ນອນວ່າ, ຫຼາຍຢ່າງຂອງການເຮັດແນວນັ້ນ ຈະຜ່ານການພົວພັນໂດຍກົງ ” ປະທານາທິບໍດີສະຫະລັດ, ທ່ານ ໂຈ ໄບເດັນ ໄດ້ໂອ້ລົມກັບນາຍົກລັດຖະມົນຕີອິນເດຍ, ທ່ານນາເຣນດຣາ ໂມດີ (Narendra Modi) ໃນວັນຈັນວານນີ້ ໃນສິ່ງທີ່ເຈົ້າໜ້າທີ່ຂັ້ນສູງຂອງລັດຖະບານ ໄດ້ອະທິບາຍວ່າ ເປັນການໂອ້ລົມທີ່ອົບອຸ່ນແລະໃນທາງບວກ ຢູ່ໃນການຂຽນລົງທວີດເຕີນັ້ນ, ທ່ານ ໂມດີ ກ່າວວ່າ ທ່ານໄບເດັນໄດ້ເນັ້ນໜັກເຖິງຄວາມສຳຄັນຂອງຕ່ອງໂສ້ການສະໜອງວັດຖຸດິບ ແລະຢາທີ່ສະດວກດີ ” ໂດຍໄດ້ກ່າວຕື່ມອີກວ່າ ການຮ່ວມມືລະຫວ່າງສອງປະເທດ “ສາມາດແກ້ໄຂບັນຫາທ້າທາຍຂອງທົ່ວໂລກທີ່ມາຈາກໂຄວິດ-19 ໄດ້ ”